Obecné zastupiteľstvo v Ohradoch . na základe ustanovenia § 11 ods. 4 písm. k) zákona SNR č. 369/1990 Zb. o obecnom zriadení v znení neskorších predpisov vydáva tieto

ZÁSADY ODMEŇOVANIA POSLANCOV 

OBECNÉHO ZASTUPITEĽSTVA 

OBCE O H R A D Y  .

Článok 1
ÚVODNÉ  USTANOVENIA

1. Tieto zásady odmeňovania poslancov obecného zastupiteľstva obce Ohrady ( ďalej len zásady)  upravujú poskytovanie  odmien:
a) zástupcovi starostu 

b) poslancom obecného zastupiteľstva

c) poslancom – predsedom a členom stálych komisií obecného zastupiteľstva

d)  členom stálych komisií, ktorí nie sú poslancami OZ
2. Funkcia poslanca sa zásadne  vykonáva bez prerušenia pracovného alebo obdobného pomeru.

                                                                    Článok 2
  ODMENA  ZÁSTUPCU STAROSTU
1. Zástupca starostu zastupuje starostu v rozsahu určenom starostom obce v písomnom poverení.

2. Zástupcovi starostu za vykonávanie úloh, ktorým ho poveril starosta obce patrí mesačná odmena vo výške 80,- €.
3. Odmena sa vypláca 1 krát polročne.
                                                         Článok 3
                                                 ODMENA  POSLANCOM 
1.  Poslancovi možno poskytnúť odmenu najmä  vzhľadom na úlohy a časovú náročnosť výkonu funkcie podľa zásad odmeňovania poslancov.
2. Poslancovi obecného zastupiteľstva  za výkon funkcie patrí poslanecká odmena vo výške 30,- € za každú účasť na zasadnutí obecného zastupiteľstva. 
3. Poslancom obecného zastupiteľstva s prihliadnutím na kvalitu výkonu ich funkcie a aktivitu pri príprave materiálov na rokovanie obecného zastupiteľstva, príprave VZN a vnútorných noriem obce a za aktívnu činnosť pri príprave kultúrnych, športových a spoločenských akcií obce alebo v prípade splnenia mimoriadnej úlohy môže byť poskytnutá mimoriadna odmena. Podkladom k jej priznaniu sú okrem iného zvukové a písomné materiály zo zasadnutia obecného zastupiteľstva a prezenčné listiny z akcií usporiadaných obcou. Návrh na túto odmenu predkladá starosta obce alebo niektorí z poslancov. O poskytnutí tejto odmeny a jej výške rozhoduje obecné zastupiteľstvo príjatím uznesenia.
4. Poslancovi OZ  obce môže byť poskytnutý motivačný príspevok za získanie finančných prostriedkov pre obec formou odmeny v maximálnej výške 1% zo získanej sumy podľa finančných možností obce na základe rozhodnutia obecného zastupiteľstva.

5. Odmena poslancovi sa vypláca polročne, a to v nasledujúci výplatný termín po skončení polroka.

6. Poslanec je povinný preukazovať svoju účasť na zasadnutiach obecného zastupiteľstva a jeho orgánov podpisom na prezenčnej listine, ktorá tvorí prílohu zápisnice zo zasadnutia konkrétneho orgánu. 

7. Pri určovaní výšky odmeny poslanca sa vychádza z týchto prezenčných listín, ako aj iných podkladov dokumentujúcich konkrétnu činnosť poslanca v súvislosti s plnením jeho funkcie.
Článok 4
1.Poslancovi, ktorý je predsedom stálej komisie pri OZ, patrí odmena vo výške 6,-€ za  

   každé zasadnutie predmetnej komisie, výsledkom ktorého je iniciatívny návrh,  

   poradné stanovisko alebo splnenie konkrétnej kontrolnej úlohy. Podkladom pre 

   vyplatenie odmeny je výpis zo zápisnice OZ, na ktorom bol výstup práce  

   komisie prerokovaný.
            2. Podpredsedovi a členovi stálej komisie pri OZ patrí odmena vo výške 4,- € za každú   

                účasť na zasadnutí komisie, výsledkom ktorého je iniciatívny návrh,  

                poradné stanovisko alebo splnenie konkrétnej kontrolnej úlohy. Podkladom pre 

                vyplatenie odmeny je zápisnica a prezenčná listina zo zasadnutia komisie.
            3. Odmena sa vypláca 1 krát ročne.
Článok 4
ZÁVEREČNÉ USTANOVENIA

1. Zásady odmeňovania poslancov obecného zastupiteľstva obce Ohrady ako aj ich zmeny a doplnky  schvaľuje obecné zastupiteľstvo.  
2. Odmeny podliehajú dani podľa zákona č. 595/2003 Z. z. o daní z príjmov.
3. Zásady odmeňovania poslancov  OZ v Ohradoch boli schválené uznesením OZ Ohrady č. 17/02OZ/2011/A zo dňa 15.2.2011

4. Schválením tých Zásad zrušujú sa Zásady odmeňovania poslancov Obecného zastupiteľstva Ohrady zo dňa 25.05.2010, schválené uznesením OZ č. 29-Pl/2010- B/9/B.

5. Zásady nadobúdajú účinnosť dňom ich schválenia OZ.

V Ohradoch  31.1.2011







                 Jozef  K u b i k 







                   starosta obce
